OpenLLM-France/wikimedia huggingface dataset:
# Jan Zrzavý

Jan Zrzavý (Okrouhlice, 5 de novembre de 1890 - Praga, 12 d'octubre de 1977) va ser un destacat pintor, artista gràfic i il·lustrador txec, del segle xx.

## Biografia

Va néixer a Okrouhlice, prop de Německý Brod, a Bohèmia, actual República Txeca. Va estudiar de forma privada a Praga amb K. Reisnera, V. Županského i Františca Ženíškay. Més endavant va assistir a l'Escola d'Arts Aplicades de Praga, UMPRUM, durant dos anys, des de 1907, abans de ser expulsat. A partir d'aleshores va estudiar de forma autodidacta. Va visitar per primera vegada França el 1924 i tornà a París i a la Bretanya freqüentment fins al 1939, tot i que va mantenir forts vincles amb la seva pàtria.
Entre 1913-1917 i 1919-1923 va ser membre del cercle artístic Mánes. Després de la Segona Guerra Mundial es va convertir en professor associat de la Universitat Palacký, de 1947 a 1950. Després va mantenir estudis privats a Praga i Okrouhlice. Durant la dècada de 1950 i de 1960 va ser creixent el seu reconeixement tant estatal com a internacional, i va ser homenatjat amb el títol d'Artista Nacional el 1965.

## Influències artístiques

Zrzavý va ser un membre clau de moviment modernista txec, i en general europeu, de principis del segle xx. Malgrat que se'l recordat com un simbolista, la seva major influència va ser l'art medieval europeu. En vida, s'inspirà en paisatges de diferents països com França, Itàlia i Grècia, com del seu país natal (Vodňany, Okrouhlice, Praga). Tornava sobre els seus temes en nombroses ocasions. Va admirar i va escriure sobre un dels fundadors del moviment artístic txec anomenat Poetismo, Karel Teige.
La seva obra s'exhibeix a la ciutat de Telč i a Praga.

## Referències

* ↑ Schmadel, Lutz D. Dictionary of Minor Planet Names. Springer Science & Business Media, 10 de juny de 2012, p. 595. ISBN 978-3-642-29718-2.
* ↑ «JAN ZRZAVÝ, MALÍŘ BÁSNÍK 1890-1977». Občanské sdružení Za záchranu rodného domu Jana Zrzavého. Arxivat de l'original el 20 de desembre 2016. [Consulta: 12 desembre 2016].
# Javier Jiménez Sendín

Javier Jiménez Sendín (Madrid, Espanya 1945) és un enginyer espanyol, considerat una autoritat mundial en el camp de la turbulència, acadèmic de la Reial Acadèmia d'Enginyeria d'Espanya i de la Reial Acadèmia de Ciències Exactes, Físiques i Naturals.

## Biografia

El 1969 es llicencià en enginyeria a l'Escola Tècnica Superior d'Enginyeria de Madrid, on s'hi doctorà el 1975. Després va anar a l'Institut Tecnològic de Califòrnia on el 1970 va obtenir un màster en aeronàutica i el 1973 es doctorà en matemàtiques aplicades.
Ha estat catedràtic de Mecànica de Fluids Computacional a l'Escola Tècnica Superior d'Enginyers Aeronàutics de Madrid i professor visitant en la Universitat Stanford, i ha desenvolupat també labors docents en la École polytechnique de París.
Ha centrat la seva recerca al voltant dels problemes bàsics de la turbulència, sent un pioner a Espanya en l'aplicació de la supercomputació als problemes de mecànica de fluids. També ha treballat entre d'altres en la transició hidrodinàmica, simulació numèrica de fluxos turbulents i combustió, dinàmica de remolins, gràfics per ordinador per a anàlisi d'experiments, teoria de fluxos a baixos nombres de Reynolds, simulació numèrica de fluxos transsònics, procés digital d'imatges i aplicacions, anàlisi numèrica de fluxos convectius, codificació d'informació geogràfica, control i predicció de contaminants atmosfèrics, teoria d'ones no-lineals i ressonància.
El 1998 va rebre el Premi Nacional de Recerca de la Reial Acadèmia de Ciències Exactes, Físiques i Naturals. En 2005 és escollit membre de la Reial Acadèmia d'Enginyeria d'Espanya i en 2008 és escollit membre de la Reial Acadèmia de Ciències Exactes, Físiques i Naturals, en la que va ingressar en 2011 amb el discurs "Las teorías de la turbulencia y la imaginación en la Física".

## Referències

* ↑ Supercálculos para la ciencia española, El País, 9 de gener de 2008
* ↑ Javier Jiménez Arxivat 2016-08-13 a Wayback Machine. al web de l'UPM
* ↑ Experto Stanford resalta importancia supercomputación en ingeniería espacial, La Vanguardia, 16 de setembre de 2014
* ↑ Biografia Arxivat 2017-08-19 a Wayback Machine. al web de la RAING
* ↑ Biografia Arxivat 2016-08-05 a Wayback Machine. al web de la RAC

## Enllaços externs

* Supercomputació en mecànica de fluids, classe magistral de Javier Jiménez Sendín
«Obra de Javier Jiménez Sendín» a Dialnet.
# Javier Jiménez del Pozo

Javier Jiménez Del Pozo, més conegut com a Javi Jiménez, és un exfutbolista madrileny. Va néixer a Madrid el 30 d'abril de 1976. Ocupava la posició de migcampista.

## Trajectòria

Format al planter del Reial Madrid, només va arribar a l'equip B dels blancs. La temporada 99/00 recala al Getafe CF, que militava a Segona Divisió. El migcampista realitza unes bones actuacions, que possibiliten que al mercat d'hivern el fitxe el Reial Valladolid.
Al conjunt castellanolleonès hi juga altres 12 partits a primera divisió. Però, a partir d'eixe moment, a causa de les lesions deixa de comptar quasi per al Valladolid, jugant escassos minuts o sent cedit a altres equips, com a l'Elx CF (00/01). Es retiraria el 2005, després de no disputar cap minut a l'Albacete Balompié.

## Enllaços externs

* Fitxa del jugador
* El llarg retorn del 'Patachula'
* La llegenda negra de Javi Jiménez augmenta
# Kramer (motocicleta)

Kramer fou una empresa alemanya fabricant de motocicletes de fora d'asfalt que tingué activitat entre el 1977 i el 2000. L'empresa va ser fundada el 1977 per Fritz Kramer a Laubuseschbach, població situada vora la serralada del Taunus, a la regió de Gießen (Hessen).

## Història

Fritz Kramer era distribuïdor de Maico a la seva zona i president del motoclub MSC Laubus-Eschbach. Gràcies als seus contactes dins la indústria del motocròs, a començaments de la dècada del 1970 va decidir modificar les Maico que venia tot canviant-ne el basculant i els amortidors posteriors per un sistema de suspensió semblant al Cantilever desenvolupat per Yamaha. Del 1975 al 1976 va construir entre 50 i 80 unitats d'aquestes Kramer-Maico, cadascuna amb el seu propi xassís.
El 1977, Kramer fundà l'empresa Kramer Motorradbau i començà a produir motocicletes de motocròs i enduro equipades amb motors Rotax de 123, 173, 248, 270, 360, 400 i 410 cc. D'ençà de 1978, la seva capacitat de producció era de prop de 30 motos al mes i fins al 1981 en va fabricar un total de 2.000 unitats. A partir del 1980, però, Kramer va començar a tenir dificultats financeres i finalment va fer fallida. El 1982, el seu distribuïdor Peter Heuser en va comprar els estocs i la maquinària i va intentar restablir la marca al proper Weilmünster, amb conseqüències nefastes, ja que després d'arruïnar-se el 1984 es va suïcidar.
També el 1982, l'empresa que fabricava les Kramer sota llicència a Arcore (a la província de Monza i Brianza), "Kramer Italia", es va canviar el nom a Kram-It. Més tard, Kram-It es va associar amb un altre petit fabricant italià que havia estat fundat a Varese el 1980, HRD Motor, i el nom de l'empresa es va tornar a canviar, aquest cop a Kram-It/HRD, mentre que la seu es va traslladar a Gazzaniga, província de Bèrgam. A finals de 1989, l'empresa va fer fallida i es vengué la concessió de la marca alemanya Kramer, que fou adquirida en pública subhasta per Reinhard Hallat, aleshores l'importador de Rotax per a Alemanya. Hallat va mantenir l'empresa en funcionament a Salzhemmendorf, Baixa Saxònia, fins que l'any 2000 tancà definitivament.

### Cronologia de la propietat

* 1970 - 1982: Fritz Kramer, des del 1977 com a Kramer Motorradbau (Laubuseschbach, Hessen)
* 1982 - 1985: Peter Heuser (Weilmünster, Hessen)
* 1985 - 1989: A Itàlia com a Kram-IT/HRD (Gazzaniga, Bèrgam)
* 1990 - 2000: Reinhard Hallat (Salzhemmendorf, Baixa Saxònia)

## Vegeu també

* Kram-It/HRD

## Referències

* 1 2 «Kramer (Laubuseschbach)» (en castellà). ottw.es. [Consulta: 8 juliol 2021].
* 1 2 «Kramer Motorcycles» (en anglès). cybermotorcycle.com. [Consulta: 8 juliol 2021].
* ↑ «HRD Motor» (en castellà). ottw.es. [Consulta: 8 juliol 2021].
* ↑ «HRD Motorcycles Italy» (en anglès). cybermotorcycle.com. [Consulta: 8 juliol 2021].
# Dutkevichita-(Ce)

La dutkevichita-(Ce) és un mineral de la classe dels silicats que pertany al grup de la joaquinita.

## Característiques

La dutkevichita-(Ce) és un ciclosilicat de fórmula química NaZnBa₂Ce₂Ti₂Si₈O$_{26}$F·H₂O. Va ser aprovada com a espècie vàlida per l'Associació Mineralògica Internacional l'any 2020, i encara resta pendent de publicació. Cristal·litza en el sistema ortoròmbic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5281/1.

## Formació i jaciments

Va ser descoberta a la glacera Dara-i-Pioz, als Districtes de la Subordinació Republicana (Tadjikistan). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Dutkevichite-(Ce)» (en anglès). Mindat. [Consulta: 18 març 2022].
# La gitanilla

La gitanilla, que segueix la tradició italiana dels novellieri, creada per figures com Giovanni Boccaccio i desenvolupada per autors com Mateo Bandello en el renaixement italià, és el pòrtic del tom en què va reunir les seves dotze novel·les de tema amorós titulat Novelas ejemplares. La gitanilla és la més llarga de totes, i pot estar basada en una història amorosa que va tenir un parent llunyà de Cervantes.
S'hi utilitza el conegut recurs de l'anagnòrisi, pel qual la gitanilla és reconeguda en el desenllaç com d'origen noble. La noia va ser educada pels gitanos i viu tocant i cantant per guanyar-se el pa quan un noble se n'enamora. El noi, com a prova d'amor, accepta seguir la vida nòmada i marginal amb ella i, per fi, després del reconeixement de la seva veritable condició, la novel·la acaba en feliç matrimoni entre iguals.

## Referències

* ↑ Zimic,(1996), pàg. 1-5
# Leporinus platycephalus

Leporinus platycephalus és una espècie de peix de la família dels anostòmids i de l'ordre dels caraciformes.

## Hàbitat

Viu en zones de clima subtropical.

## Distribució geogràfica

Es troba a Sud-amèrica: Argentina.

## Referències

* ↑ Spix J. B. von & Agassiz L. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam. Part 1: i-xvi + i-ii + 1-82, Pls. 1-48.
* ↑ BioLib (anglès)
* 1 2 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* López, H.L., R.C. Menni i A.M. Miguelarena 1987. Lista de los peces de agua dulce de la Argentina. Biología Acuática Núm. 12, 50 p. (Instituto de Limnología "Dr. Raul A. Ringuelet").
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Leporinus paranensis

Leporinus paranensis és una espècie de peix de la família dels anostòmids i de l'ordre dels caraciformes.

## Morfologia

* Els mascles poden assolir 16 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Paranà.

## Referències

* ↑ Spix J. B. von & Agassiz L. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam. Part 1: i-xvi + i-ii + 1-82, Pls. 1-48.
* ↑ BioLib (anglès)
* ↑ The Taxonomicon (anglès)
* 1 2 3 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Oyakawa, O.T. 1998. Catalogo dos tipos de peixes recentes do Museu de Zoologia da USP. I. Characiformes (Teleostei: Ostariophysi). Pap. Avuls. Zool. 39(23):443-507.
* Silvano, R.A.M. i A. Begossi 2001. Seasonal dynamics of fishery at the Piracicaba River (Brazil). Fish. Res. 51:69-86.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Leporinus pellegrinii

Leporinus pellegrinii és una espècie de peix de la família dels anostòmids i de l'ordre dels caraciformes.

## Morfologia

* Els mascles poden assolir 12 cm de llargària total.

## Alimentació

Menja algues i d'altres plantes.

## Hàbitat

Viu en zones de clima tropical entre 25 °C - 26 °C de temperatura.

## Distribució geogràfica

Es troba a Sud-amèrica: Argentina, conca del riu Amazones i rius costaners de les Guaianes.

## Referències

* ↑ Spix J. B. von & Agassiz L. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam. Part 1: i-xvi + i-ii + 1-82, Pls. 1-48.
* ↑ BioLib (anglès)
* ↑ «Leporinus pellegrinii». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)
* ↑ Baensch, H.A. i R. Riehl 1985. Aquarien atlas. Band 2. Mergus, Verlag für Natur- und Heimtierkunde GmbH, Melle, Alemanya. 1216 p.
* 1 2 Baensch, H.A. i R. Riehl 1985.
* ↑ López, H.L., R.C. Menni i A.M. Miguelarena 1987. Lista de los peces de agua dulce de la Argentina. Biología Acuática Núm. 12, 50 p. (Instituto de Limnología "Dr. Raul A. Ringuelet").

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Lakes (desambiguació)

Lakes és el nom dels següents llocs:
* Lakes, estat del Sudan del Sud
* Lakes, població d'Alaska
* Lakes by the Bay, població de Florida
* Lakes of the Four Seasons, població d'Indiana
Viccionari
# Languilla

Languilla és un municipi de la província de Segòvia, a la comunitat autònoma de Castella i Lleó.

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Langur argentat

El langur argentat (Trachypithecus cristatus) és una espècie de primat de la família dels cercopitècids. Es troba a Brunei, Indonèsia i Malàisia. Se'l troba en boscos de ribera, manglars i altres tipus de boscos. De tant en tant s'aventura dins les plantacions. Està amenaçat per la pèrdua d'hàbitat, els incendis forestals i la caça com a aliment o mascota exòtica.

## Referències

* ↑ Nijman, V. i Meijaard, E. Trachypithecus cristatus. UICN 2008. Llista Vermella d'espècies amenaçades de la UICN, edició 2008, consultada el 4 gener 2009.
# Langur bicolor

El langur bicolor (Presbytis bicolor) és una espècie de primat de la família dels cercopitècids. Anteriorment era considerat una subespècie del langur mitrat (P. melalophos), del qual fou separat basant-se en dades genètiques. Viu al centre-est de l'illa de Sumatra (Indonèsia). La Unió Internacional per a la Conservació de la Natura (UICN) el classifica com a espècie amb «dades insuficients».

## Referències

* ↑ Roos et al., 2014, p. 10.

## Bibliografia

* Roos, C.; Boonratana, R.; Supriatna, J.; Fellowes, K. R.; Groves, C. P.; Nash, S. D.; Rylands, A. B.; Mittermeier, R. A. «An updated taxonomy and conservation status review of Asian primates» (en anglès). Asian Primates Journal, 4, 1, 2014. ISSN: 1979-1631.
# Lee Teng-hui

Lee Teng-hui (xinès (Taiwan): 李登輝) (Sanshi, 15 de gener de 1923 - Hospital General dels Veterans de Taipei, 30 de juliol de 2020) fou un polític taiwanés. Va ser President de la República de la Xina i President del Kuomintang entre 1988 i 2000.
Va estudiar a la Universitat de Kyoto, a Cornell (Estats Units) i a la Taipei, on va donar classes d'agricultura econòmica fins al 1978. Membre del Guomindang, va ser governador de Taipei, vicepresident de Taiwan i a la mort de Chiang Ching-kuo va esdevenir president del país. El 1996 va ser reelegit amb majoria absoluta però el 2000 va ser derrotat pel candidat del Partit Demòcrata Progressista, Chen Shui-bian.

## Referències

* ↑ «Lee Teng-hui». Gran Enciclopèdia Catalana. Barcelona: Grup Enciclopèdia Catalana.
# Leopoldo Barreda de los Ríos

Leopoldo Barreda de los Ríos (Bilbao, 15 de maig de 1960) és un polític espanyol del Partit Popular. Diputat del Parlament Basc per Biscaia des de 1990. Portaveu del Grup Popular des de 1995 i vocal electe del Comitè Executiu Nacional del PP des del XVI Congrés. Ha sigut diputat al Congrés dels Diputats a les X, XI i XII Legislatures Espanyoles.

## Inicis

Llicenciat en Dret per la Universitat de Deusto. És pare de quatre fills. Ha estat president de Noves Generacions de l'Alianza Popular del País Basc des de 1983 a 1985. Posteriorment va exercir com a secretari general de l'extinta Alianza Popular de Biscaia des de 1985 a 1990, any en què va ser escollit com a diputat pel Parlament Basc per la província de Biscaia i president provincial del PP de Biscaia, càrrec que va ostentar fins a 2004.

## Referències

* ↑ «Ficha Leopoldo Barrera de los Ríos» (en castellà). [Consulta: 10 juliol 2017].
* ↑ «Este diputado cobrará 8.490 euros brutos y 3.647 euros para gastos, libres de impuestos, en junio» (en castellà). Sueldos publicos. Transparencia y libertad en la red. [Consulta: 10 juliol 2017].
* ↑ «Barreda de los Ríos, Leopoldo». Eusko Legebiltzarra. Parlamento Vasco.
# Lesachtal

Lesachtal (eslovè Holz) és un municipi austríac, dins de l'estat de Caríntia, però a la Val Canale. L'any 2007 tenia 1.560 habitants. Limita amb els municipis de Forni Avoltri, Paluzza, Sappada, Kötschach-Mauthen i Untertilliach.

## Divisió administrativa

Es divideix en 31 Ortschaften:
| Assing (6) Birnbaum (78) Durnthal (15) Egg (20) Frohn (40) Guggenberg (27) Klebas (91) Kornat (66) Ladstatt (14) Liesing (130) Maria Luggau (256) | Mattling (28) Moos (25) Niedergail (34) Nostra (51) Obergail (71) Oberring (25) Pallas (15) Promeggen (14) Raut (33) Rüben (12) | Salach (5) Sankt Lorenzen im Lesachtal (319) Stabenthein (14) Sterzen (24) Tiefenbach (7) Tscheltsch (36) Tuffbad (4) Wiesen (34) Wodmaier (34) Xaveriberg (32) |

## Administració

Llista d'alcaldes :
| Període | Identitat | Partit |
| 2003- | Franz Guggenberger | SPÖ |
L'ajuntament de la vila està format per 27 membres dels partits:
* 5 SPÖ
* 7 ÖVP
* 2 BZÖ
* 1 UBL (indep.)
| edit | Municipis del Districte d'Hermagor |
| Dellach | Gitschtal | Hermagor-Pressegger See | Kirchbach | Kötschach-Mauthen | Lesachtal | Sankt Stefan im Gailtal || |
# Curare (revista)

Curare. Zeitschrift für Medizinethnologie (Curare. Revista d'antropologia mèdica) és una revista científica publicada des del 1978 en el camp de l'etnologia mèdica o el terme familiar anterior de l'etnomedicina, publicada el 1970 i fundada com un consorci d'etnomedicina.
Apareix a l'editorial per a la ciència i l'educació, Berlín, anteriorment a l'editorial de Vieweg. L'addició a la revista va ser fins al 2007: Zeitschrift für Ethnomedizin und transkulturelle Psychiatrie. El 2007 va tenir el seu 30è aniversari. L'editor en cap és Ekkehard Schröder (a partir de 2016).
La revista també publica una edició electrònica, que només és parcialment accessible.
L'Índex h de la revista és de 18 (a partir de 2016).
# 2042

L'any 2042 (MMXLII) serà un any comú que començarà en dimecres segons el calendari gregorià, l'any 2042 de l'era comuna (CE) i Anno Domini (AD), el 42è any del tercer mil·lenni, el 42è any del segle xxi, i el tercer any de la dècada del 2040.

## Esdeveniments
### Resta del món

* 30 d'abril - S'obrirà una càpsula del temps Nickelodeon, segellada a l'abril de 1992.
* 17 de setembre - Es desbordarà una representació informàtica comuna de data i hora en sistemes d'ordinadors centrals d'IBM amb resultats potencials semblants al problema de l'any 2000.

### Data desconeguda

* El submarí Trident D5 llançat míssil nuclear s'eliminarà definitivament.
* Segons l'Oficina del Cens dels Estats Units, els residents dels Estats Units que es defineixen com a hispà o llatinoamericà, afroamericà, asiàtics americans i nadiu americà col·lectivament superen en nombre a aquells que s'identifiquen com a origen blanc d'origen no hispà.

## Referències

* 1 2 Crezo, Adrienne. «Every item inside time capsule Nickelodeon buried in 1992». Mental Floss. Mental Floss, Inc., 25-06-2012. [Consulta: 8 juny 2015].
* ↑ «U.S. Nuclear Modernization Programs». Arms Control Association, 01-08-2016. [Consulta: 6 setembre 2016].
* ↑ Ortman, Jennifer M.; Guarneri, Christine E. «United States Population Projections: 2000 to 2050». 2009 National Population Projections, 2009. [Consulta: 16 febrer 2010].